text: Ægte kærlighed har holdt Børge og Agnes sammen i 70 år
  17 august 2016 kl. 16.49
  De mødte hinanden i Givskud Forsamlingshus for snart rigtig mange år siden, og så er det bare gået derudad lige siden. I dag blev der fejret jernbryllup i Kolding.
  Det er ikke hver dag, at et ægtepar de kan prale af at holde sammen i hele 70 år. Men Agnes og Børge Lauridsen fra Kolding kan sagtens tillade sig, at være lidt stolte af den store dag.
  Ifølge de to så gælder det om at have lidt tålmodighed med hinanden, så kan det sagtens lade sig gøre, at blive sammen i mange år.
  - Man snakker om det og finder en løsning, og så går livet videre, det er der mange unge mennesker, der kunne lære lidt af, siger Børge Lauridsen til TV SYD.
  Dagen blev fejret på festlig vis sammen med børn, børnebørn og oldebørn.
  